CELEX: 22022D0473
Language: ga
Date: 2022-03-03 00:00:00
Title: Cinneadh Uimh. 1/2022 ón gCoiste Speisialaithe um Iascach arna bhunú le hAirteagal 8(1)(q) den Chomhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile, an 3 Márta 2022 a mhéid a bhaineann le Meitheal um Iascach a bhunú (2022/473)

25.3.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 99/1
               
            
         CINNEADH Uimh. 1/2022 ÓN gCOISTE SPEISIALAITHE UM IASCACH ARNA BHUNÚ LE hAIRTEAGAL 8(1)(Q) DEN CHOMHAONTÚ TRÁDÁLA AGUS COMHAIR IDIR AN tAONTAS EORPACH AGUS AN COMHPHOBAL EORPACH DO FHUINNEAMH ADAMHACH, DE PHÁIRT, AGUS RÍOCHT AONTAITHE NA BREATAINE MÓIRE AGUS THUAISCEART ÉIREANN, DEN PHÁIRT EILE,
         an 3 Márta 2022
         a mhéid a bhaineann le Meitheal um Iascach a bhunú (2022/473)
         AN COISTE SPEISIALAITHE UM IASCACH,
         Ag féachaint don Chomhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile (“an Comhaontú”), agus go háirithe Airteagal 8(4)(f) de,
         De bharr an mhéid seo a leanas:
         
                     (1)
                  
                  
                     Tháinig an Comhaontú i bhfeidhm an 1 Bealtaine 2021.
                  
               
                     (2)
                  
                  
                     Le Ceannteideal a Cúig de Chuid a Dó (Airteagail 493 go 511) den Chomhaontú, déantar foráil maidir le comhar idir an tAontas agus an Ríocht Aontaithe i ndáil le hiascach, go háirithe in Airteagal 494(1) agus Airteagal 508.
                  
               
                     (3)
                  
                  
                     Le hAirteagal 8(1)(q) den Chomhaontú, bunaítear Coiste Speisialaithe um Iascach a thugann aghaidh ar ábhair a chumhdaítear le Ceannteideal a Cúig de Chuid a Dó den Chomhaontú.
                  
               
                     (4)
                  
                  
                     Le hAirteagal 508 den Chomhaontú, leagtar amach, ar bhealach neamh-uileghabhálach, feidhmeanna agus cumhachtaí an Choiste Speisialaithe um Iascach.
                  
               
                     (5)
                  
                  
                     De bhun Airteagal 9(3) den Chomhaontú, beidh ionadaithe de chuid an Aontais agus na Ríochta Aontaithe ar an Meitheal agus beidh ionadaí de chuid an Aontais agus ionadaí de chuid na Ríochta Aontaithe ina gcomhchathaoirligh uirthi.
                  
               
                     (6)
                  
                  
                     De bhun Airteagal 9(4) den Chomhaontú, is de chomhthoil a shocróidh Meitheal a rialacha nós imeachta féin, a sceideal cruinnithe féin agus a clár oibre féin.
                  
               
                     (7)
                  
                  
                     Chun cur chun feidhme éifeachtach an Chomhaontaithe a áirithiú, go háirithe cur chun feidhme Cheannteideal a Cúig de Chuid a Dó, is gá sain-idirphlé maidir le hiascach a bheith ann go tráthrialta i rith na bliana, lena n-airítear é sin a bheith ann ar fhógra gearr.
                  
               
                     (8)
                  
                  
                     Is iomchuí go mbunóidh an Coiste Speisialaithe um Iascach Meitheal um Iascach (“an Mheitheal”), faoina mhaoirseacht. Ba cheart don Mheitheal sin a rialacha nós imeachta féin a shocrú. Ba cheart di tuairisciú go tráthrialta maidir lena gníomhaíochtaí don Choiste Speisialaithe um Iascach,
                  
               TAR ÉIS AN CINNEADH SEO A GHLACADH:
         
            Airteagal 1
            
               1.   Bunaítear an Mheitheal um Iascach leis seo.
            
         
         
            Airteagal 2
            
               1.   Beidh cruinniú ag an Meitheal nuair a chinneann na Comhchathaoirligh amhlaidh, de chomhthoil.
            
            
               2.   Tuairisceoidh sí go tráthrialta don Choiste Speisialaithe um Iascach maidir le torthaí agus conclúidí a cruinnithe.
            
         
         
            Airteagal 3
            Tiocfaidh an Cinneadh seo i bhfeidhm lá a ghlactha.
         
         
            Arna dhéanamh sa Bhruiséil agus i Londain, 3 Márta 2022.
            
               
                  Thar ceann an Choiste Speisialaithe um Iascach
               
               
                  Na Comhchathaoirligh
               
               
                  Thar ceann na Ríochta Aontaithe, Mike ROWE
               
                  Thar ceann an Aontais Eorpaigh, Joost PAARDEKOOPER